Document ID: 32014R0525

DELEGIRANA UREDBA KOMISIJE (EU) št. 525/2014
z dne 12. marca 2014
o dopolnitvi Uredbe (EU) št. 575/2013 Evropskega parlamenta in Sveta v zvezi z regulativnimi tehničnimi standardi za opredelitev trga
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (1) in zlasti tretjega pododstavka člena 341(3) Uredbe,
ob upoštevanju naslednjega:
(1)
Splošno tržno tveganje je opredeljeno v členu 362 Uredbe (EU) št. 575/2013 kot tveganje spremembe cene finančnega instrumenta zaradi spremembe ravni obrestnih mer (v primeru dolžniških instrumentov ali izvedenih dolžniških finančnih instrumentov, s katerima se trguje na borzi) ali obsežnega premika na trgu lastniškega kapitala, ki ni povezan z nobenimi posebnimi značilnostmi posameznih vrednostnih papirjev (v primeru lastniških instrumentov ali izvedenih lastniških finančnih instrumentov).
(2)
Pri izračunu splošnega tržnega tveganja iz člena 343 Uredbe (EU) št. 575/2013 je treba upoštevati, da na istem trgu obstajajo različni lastniški instrumenti, kadar so izpostavljeni istemu splošnemu tržnemu tveganju, tj. kadar je gibanje cen instrumenta posledica lokalnih gospodarskih pogojev. Zato bi bilo treba v ta namen trg opredeliti s sklicevanjem na integrirano gospodarstvo, ki se navadno enači z nacionalno jurisdikcijo.
(3)
Brez poseganja v zgoraj navedeno je uvedba enotne valute odpravila pomembne elemente segmentacije med trgi lastniških instrumentov v euroobmočju. Na primer, odpravila je valutna tveganja med sodelujočimi državami članicami euroobmočja in omogočila, da se rezultati podjetij objavljajo v isti valuti. Poleg tega je bilo za sprejetje eura potrebno obsežno gospodarsko in pravno zbliževanje med sodelujočimi državami članicami, podpira pa ga tudi integriran trg s skupnimi pravili. Te slednje značilnosti so skupne vsem državam članicam v Uniji, vendar je enotna valuta omogočila tesnejše in globlje gospodarsko povezovanje med sodelujočimi državami članicami, kar torej upravičuje ločeno obravnavo za namene te uredbe. V skladu s tem bi bilo treba „trg“ opredeliti s sklicevanjem na vse trge lastniških instrumentov znotraj euroobmočja, v povezavi s trgi lastniških instrumentov, katerih valuta ni euro, pa na ravni nacionalne jurisdikcije.
(4)
Ta uredba temelji na osnutkih regulativnih tehničnih standardov, ki jih je Komisiji predložil Evropski bančni organ.
(5)
Evropski bančni organ je opravil javna posvetovanja o osnutkih regulativnih tehničnih standardov, na katerih temelji ta uredba, analiziral morebitne povezane stroške in koristi ter prosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (2) -
SPREJELA NASLEDNJO UREDBO:
Člen 1
Opredelitev trga za namen izračuna skupne neto pozicije v lastniških instrumentih iz člena 341(2)Uredbe (EU) št. 575/2013
Izraz „trg“ pomeni:
(a)
za euroobmočje vse lastniške instrumente, ki kotirajo na borzah v državah članicah, ki so prevzele euro kot svojo valuto;
(b)
za države članice, ki niso prevzele eura, in za tretje države vse lastniške instrumente, ki kotirajo na borzah v nacionalni jurisdikciji.
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. marca 2014

Labels: 7
2